Na temelju odredbe članka 68. stavka 4. Zakona o proračunu („Narodne novine“ broj: 109/17, 87/08, 136/12, 15/15), članka 148. Općeg poreznog zakona („Narodne novine“ broj: 115/16, 106/18, 121/19, 32/20) i odredbe članka 32. stavka 1. alineje 31. Statuta Grada Staroga Grada («Službeni glasnik Grada Starog Grada», broj: 12/09, 3/10, 4/13, 5/13, 6/18 i 2/20) Gradsko vijeće Grada Staroga Gradana XXXVII. sjednici održanoj dana 23. prosinca 2020. godine d o n o s i

***O D L U K U***

***o otpisu potraživanja Grada Staroga Grada***

Članak 1.

Ovom Odlukom se, sukladno zakonskim propisima, utvrđuje otpis nenaplativih dospjelih potraživanja Grada Staroga Grada.

Članak 2.

Otpisuju se potraživanja Grada Staroga Grada po vrstama prihoda i iznosima, kako slijedi:

|  |  |  |
| --- | --- | --- |
| **OSNOVA** | **RAZLOG** | **IZNOS** |
| 1. Porez na tvrtku | Ispravak, zastara, brisanje iz registra, stečajni postupak, predstečajne nagodbe | 72.594,57 kn |
| 2. Spomenička renta | Prestanak postojanja subjekta, zastara | 16.736,94 kn |
| 3. Porez na kuće za odmor | Ispravak, zastara | 2.817,50 kn |
| 4. Zakup javne površine | Odjava obrta, brisanje iz sudskog registra, zastara | 42.549,90 kn |
| 5. Komunalni doprinos | Zastara | 70.359,96 kn |
| 6. Zakup poslovnog prostora i naknada za korištenje prostora | Brisanje iz sudskog registra, zastara | 133.042,91 kn |
| 7. Koncesija za autotaxi prijevoz | Ispravak | 4.500,00 kn |
| 8. Koncesijska odobrenja | Ispravak | 10.927,00 kn |
| 9. Komunalna naknada | Zastara | 857.648,80 kn |
| 10. Naknada za uređenje voda | zastara | 411.026,95 kn |
| 11. Naknada štete | Zastara | 2.125,00 kn |
| 12. Prometovanje u zabranjenoj zoni | Zastara | 30.310,00 kn |
| **SVEUKUPNO** |  | **1.652.039,53 kn** |

Članak 3.

1. U poslovnim knjigama Grada Staroga Grada evidentirati će se promjene sukladno članku 2. ove Odluke, temeljem analitičkih pregleda potraživanja, po vrstama prihoda, dužnicima i iznosima.
2. Zadužuje se Odsjek za računovodstvo, proračun i financije za evidentiranje promjena u poslovnim knjigama Grada Staroga Grada sukladno članku 2. ove Odluke.

Članak 4.

Sastavni dio ove Odluke su analitički pregledi potraživanja iz članka 3. ove Odluke i neće se javno objaviti.

Članak 5.

Ova Odluka stupa na snagu danom donošenja, a objavit će se u „Službenom glasniku Grada Staroga Grada“.



REPUBLIKA HRVATSKA

SPLITSKO-DALMATINSKA ŽUPANIJA



GRAD STARI GRAD

***G r a d s k o v i j e ć e***

KLASA: 401-01/20-01/18 PREDSJEDNIK

URBROJ: 2128/03-20-3 GRADSKOG VIJEĆA

Stari Grad, 23. prosinca 2020. godine  *Teo Bratanić*